Έβερετ (Ουάσινγκτον)

Το Έβερετ (αγγλικά: Everett, Washington· λουσούτσιντ: dᶻəɬigʷəd) είναι η έδρα και η πολυπληθέστερη πόλη της κομητείας Σνοουχόουμις, στην πολιτεία Ουάσινγκτον των Ηνωμένων Πολιτειών. Βρίσκεται 40 χιλιόμετρα βόρεια του Σιάτλ και αποτελεί μία από τις κύριες πόλεις της μητροπολιτικής περιοχής του Σιάτλ καθώς και της περιοχής Πιούτζιτ Σάουντ. Το Έβερετ είναι η έβδομη πολυπληθέστερη πόλη της πολιτείας, με 110.629 κατοίκους σύμφωνα με την απογραφή του 2020. Η πόλη βρίσκεται κυρίως σε μια χερσόνησο στις εκβολές του ποταμού Σνοουχόουμις, κατά μήκος του κόλπου Πορτ Γκάρντνερ, ενός όρμου του Ποζέσσιον Σάουντ (ο οποίος αποτελεί μέρος του Πιούτζιτ Σάουντ), και εκτείνεται προς τα νότια και δυτικά. Παραπομπές Εξωτερικοί σύνδεσμοι Πολυμέσα σχετικά με το θέμα Έβερετ (Ουάσινγκτον) στο Wikimedia Commons